
     REPUBLIKA HRVATSKA
TRGOVAČKI SUD U ZAGREBU                                                          89. St-2125/18-5
       Zagreb, Amruševa 2/II

U  I M E  R E P U B L I K E  H R V A T S K E

R J E Š E NJ E

Trgovački sud u Zagrebu, po sutkinji Nikolini Dorić Hadžisejdić, u stečajnom predmetu povodom prijedloga predlagatelja FINANCIJSKE AGENCIJE, Zagreb, Trg svibanjskih žrtava 1995. 1, OIB: 85821130368, za otvaranje stečajnog postupka nad dužnikom  SIBIRAEA d.o.o., Zagreb, Stjepana Gradića 1, OIB: 54060559050, 13. rujna 2018.,

r i j e š i o   j e

	I	Odbacuje se kao nedopušten prijedlog za otvaranje stečajnog postupka nad dužnikom SIBIRAEA d.o.o., Zagreb, Stjepana Gradića, OIB: 54060559050.

	II	Nalaže se Financijskoj agenciji da oslobodi zaplijenjena novčana sredstva u iznosu od 5.000,00 kn na ime predujma za namirenje troškova stečajnog postupka. 

Obrazloženje

	Financijska agencija je ovom sudu podnijela prijedlog za otvaranje stečajnog postupka za dužnika SIBIRAEA d.o.o., Zagreb, Stjepana Gradića, OIB: 54060559050, temeljem članka 110. stavak 1. Stečajnog zakona („Narodne novine“ broj 71/15 i 104/17 dalje: SZ).
	
	Odredbom čl. 110. st.1. SZ-a određeno je da je Financijska agencija dužna podnijeti prijedlog za otvaranje stečajnog postupka ako pravna osoba u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u roku 8 dana od isteka tog razdoblja, osim ako nisu ispunjene pretpostavke iz čl. 428. SZ-a. 

	Dužnik je dostavio potvrdu Financijske agencije od 12. rujna 2018. (list 6 spisa) iz koje proizlazi da dužnikov račun nije blokiran.

S obzirom da je pretpostavka za provođenje stečajnog postupka sukladno čl. 110. st. 1. SZ-a  da dužnik u Očevidniku redoslijeda osnova za plaćanje ima neizvršene osnove za plaćanje u neprekinutom razdoblju od 120 dana, a da predmetni dužnik u navedenom očevidniku više uopće nema evidentiranih neizvršenih obveza za plaćanje, to je prijedlog za otvaranje stečajnog postupka valjalo odbaciti kao nedopušten.

U prijedlogu za otvaranje stečajnog postupka Financijska agencija je obavijestila sud na temelju čl. 112. st. 5. SZ-a da dužnik na dan 17. kolovoza 2018. na ime predujma za namirenje troškova stečajnog postupka ima zaplijenjena novčana sredstva u iznosu od 5.000,00 kn. Obzirom su u ovom predmetu ispunjeni uvjeti za odbačaj prijedloga sud je sukladno čl. 112. st. 7. SZ-a odlučio kao u stavku II izreke rješenja.    

U Zagrebu 13. rujna 2018.

SUDAC:
       Nikolina Dorić Hadžisejdić, v.r.

POUKA O PRAVNOM LIJEKU:
Protiv ovog rješenja, nezadovoljna stranka može podnijeti žalbu Visokom trgovačkom sudu Republike Hrvatske u roku od 8 dana po primitku rješenja, a podnosi se putem ovog Suda u 2 primjerka za Sud i po 1 za svaku protivniku stranku.


Za točnost otpravka-ovlašteni službenik:
                                       Valentina Gabud

